Diari Oficial de la Generalitat Valenciana


Sumari del DOGV 5941, del 27-01-2009 (2009/347)

Informació pública del pla especial per a la creació de reserva de sòl dotacional esportiu recreatiu i dotacional múltiple.
---------------------------------------------------------------------------------------------------------------------------

### Dades del document

Número de DOGV
:   5941

Data del DOGV
:   27-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/347


Data del document
:   19-12-2008

Organisme emissor
:   Ajuntament de Portell de Morella

Tipus de document
:   Informació Pública

Descriptors 

:   * Portell de Morella
    * pla d'urbanisme
    * administració local

Informació pública del pla especial per a la creació de reserva de sòl dotacional esportiu recreatiu i dotacional múltiple. [2009/347]  
L'alcalde president de l'Ajuntament de Portell de Morella, en data 19 de desembre de 2008, ha dictat el següent Decret d'Alcaldia:  
Vist l'expedient relatiu al pla especial per a la creació de reserva de sòl dotacional esportiu-recreatiu i dotacional-múltiple en el municipi de Portell de Morella (Castelló), presentat per Car Ingeniería Civil, SL, així com l'estudi d'impacte ambiental i l'estudi d'integració paisatgística que acompanyen al present pla especial, aquesta Alcaldia, en ús de les facultats previstes pels articles 22.1.s de la Llei 7/1985, de 2 d'abril, Reguladora de les Bases de Règim Local, en relació amb els articles 83.2, 96 i 101 de la Llei 16/2005, de 30 de desembre, Urbanística Valenciana (LUV), l'article 58.1 del Decret 120/2006, de 11 d'agost, del Consell, pel qual s'aprova el Reglament de Paisatge de la Comunitat Valenciana i l'article 4.1 de la Llei 2/1989, de 3 de març, d'Impacte Ambiental, resol:   
Primer. Declarar la nul·litat del procediment tramitat ja que s'han adoptat acords per òrgans manifestament incompetents per la raó de la matèria i s'ha tramitat l'expedient prescindint totalment i absoluta del procediment legalment establert en els articles 83 i 101 de la LUV.  
Segon. Retrotraure l'expedient al moment immediatament anterior a l'Acord plenari de 2 de febrer de 2.007.  
Tercer. Sotmetre a informació pública per un període d'un mes el Pla Especial per a la creació de reserva de sòl dotacional esportiu recreatiu i dotacional múltiple en el municipi de Portell de Morella (Castelló), juntament amb l'Estudi d'Impacte Ambiental i l'Estudi d'Integració Paisatgística mitjançant anunci en el Diari Oficial de La Generalitat Valenciana i en un diari no oficial d'àmplia difusió de la localitat; període durant el qual, el projecte diligenciado del Pla i els seus documents annexos es trobaran dipositats, per a la seva consulta pública, en la Secretaria de l'Ajuntament de Portell de Morella.  
Quart. Sol·licitar els informes exigits per la legislació sectorial a les administracions sectorials afectades en la matèria que els correspongui.   
Cinquè. Sol·licitar un dictamen de cadascun dels municipis confrontants que quedin afectats pel pla especial.  
Sisè. Sol·licitar un informe a les empreses que gestionin o explotin infraestructures de serveis declarats essencials o d'utilitat pública, que s'haurà d'emetre en el termini d'un mes.   
Setè. En compliment del disposat per l'article 101.2 de la Llei Urbanística Valenciana, suspendre l'atorgament de les llicències d'activitat, de parcel·lació de terrenys, d'edificació i de demolició per a aquelles àrees del territori objecte del pla especial, les noves determinacions del qual suposin modificació del règim urbanístic vigent.   
El que es fa públic per a general coneixement.  
Portell de Morella, 19 de desembre de 2008.- L'alcalde president: Álvaro Ferrer Ferrer.